Vaata ka teisi Kerala hotelle
#000001
Travancore Heritage on mereäärne hotell, mille 6 hektarilisel alal kasvavad lopsakad kookospalmid. Hotell asub kauni Chowara kuurorti keskmes, kõrgel kaljupangal, ilusa vaatega Araabia merele ning ulatuslikule puudervalge liivaga rannaribale. Alla rannale ning mere äärde saab liftiga, sportlikumad puhkajad saavad aga kasutada treppe. Hotelli eesmärgiks on võluda kliente aastatetaguse, traditsionaalse, kohaliku suurejoonelise arhitektuuriga. Seda iseloomustavad puitmajad ning kivikatusega Nalukettud, mis on ehitatud arvestades kõiki looduse tujusid.
#000003
Mõnus liivarand asub kohe hotelli kõrval. Hotellil oma rand, kus on lamamistoolid ja päikesevarjud tasuta.
#000004
Hotellil on 2 avarat looduslikust graniidist tehtud basseini. Päikesevarjud, lamamistoolid ja rannarätikud on külastajatele tasuta. Hotellis üks suur peabassein, mis avatud kella 7,00-19,00. Selles basseinis on ka eraldatud lasteosa. Teine, pisut väikesem bassein, on rannasalus vaatega merele ja on avatud 7,00-20,00
#000005
Hotellis on mere äärne terviseklubi, saab mängida võrkpalli. Kes soovivad aga tervist kosutada, siis nende jaoks on avatud ayurveeda keskus ja 2 jooga halli. Lisaks veel on hotellis väike raamatukogu, jõusaal ja arst. Õhtuti on hotellis meelelahutusprogrammid.
WI-FI on kogu hotelli territooriumil tasuta.
#000006
OCEAN GRILL – rookatusega kalarestoran, mis asub rannasalu ning merevahelisel alal. Seal saab nautida mereande ning õrna merebriisi hellitust.
ANANDAM- Ayurveda restoran. Mõeldud neile klientidele, kellele on arst määranud ayurveda söögiplaani.
PEARESTORAN – vaatega basseinile, külgedelt avatud restoran, mille peasaali puidust lagi on üle 100 aasta vana ning sellel on äärmiselt peen dekoratiivmuster. Restoran pakub eri rahvuste kööke, põhirõhk on kalal ja mereandidel. Serveeritakse ka kohalikke roogi.
Kauplus, raamatukogu, konverentsiruumid, ärikeskus, autorent, pesumaja, rahavahetus.
#000007
Minibaar, konditsioneer, tee-ja kohvi valmistamise võimalus, föön, telefon, teler, pesemisvahendid. Seif asub vastuvõtus.
Hotellitube koristatakse iga päev ning voodipesu ja rätikuid vahetatakse iga päev.
Toidu tuppa tellimise võimalus 24 tundi.
#000009